[{"text_idx": "#000004", "text": "Flosantaj lernejoj alportas edukadon al inunditaj komunumoj en Banglades\u0302o"}, {"text_idx": "#000006", "text": "Shikkha Tori, kiu lau\u0306litere signifas \u201ceduks\u0302ipo\u201d, estas pionira programo de neregistara organizaj\u0302o nomata BRAC, kies celo estas alporti boatlernejojn al infanoj, kiuj log\u0302as je pli malaltaj altitudoj kaj kiuj estas pli vundeblaj per inundado en Banglades\u0302o."}, {"text_idx": "#000007", "text": "Triono de la landa teritorio \u2013 c\u0302efe la nordorienta regiono \u2013 situas je nur unu metro super marnivelo. Tiuj humidejoj \u2013 ekosistemoj konataj loke kiel haor \u2013 ig\u0302as larg\u0302aj etendaj\u0302oj da akvo dum musonoj [eo] kaj restas inunditaj dum 7 g\u0302is 8 monatoj jare. En tiu c\u0302i sezono, la stratoj trovig\u0302as sub akvo, malebligante lernantojn de malric\u0302aj familioj aliri tradiciajn lernejojn."}, {"text_idx": "#000008", "text": "Tamen neprofitcelaj organizaj\u0302oj kiel Shidhulai Swanirvar Sangstha kaj poste BRAC ekorganizis boatlernejojn por alporti klasc\u0302ambrojn al infanoj. La boatoj funkcias ankau\u0306 kiel akvobusoj, kiuj alportas lernantojn el iliaj hejmoj."}, {"text_idx": "#000009", "text": "Mohammed Rezwan, fondinto kaj g\u0302enerala direktoro de Shidhulai Swanirvar Sangstha, ekhavis tiun ideon memorante sian infanag\u0302on. Li kreskis en inundebla regiono kaj, dum la musona periodo, li povis iri al la lernejo nur c\u0302ar lia familio havis boaton. Tamen multaj el liaj amikoj de la infanag\u0302o ne havis la saman bons\u0302ancon."}, {"text_idx": "#000010", "text": "I thought, if the children cannot come to school because of floods, then the school should go to them by boat."}, {"text_idx": "#000011", "text": "Mi pensis: se infanoj ne povas iri al lernejo pro inundoj, tiam la lernejo devas iri al ili per boato."}, {"text_idx": "#000013", "text": "La nombro de bazlernejaj infanoj en Banglades\u0302o superas 9 milionojn, dum la tuta nombro de bazlernejoj \u2013 registaraj kaj neregistaraj \u2013 estas nur c\u0302irkau\u0306 110 000. C\u0302irkau\u0306 20 milionoj da homoj log\u0302as en la humidejoj de la lando, regionoj en kiuj malpli ol 1% de la log\u0302antaro finis mezlernejon."}, {"text_idx": "#000014", "text": "BRAC, la plej granda NRO de Banglades\u0302o, ankau\u0306 ekfunkciigis boatlernejojn en 2012 kiel parton de sia eduka projekto."}, {"text_idx": "#000015", "text": "La flosantaj lernejoj de Shidhulai Swanirvar Sangstha priservis pli ol 80 000 studentojn ekde la komenco de la programo, kaj la s\u0302ipoj de BRAC, pli ol 14 000. Ambau\u0306 iniciatoj respondecis pri kreskantaj niveloj de lerneja partopreno."}, {"text_idx": "#000016", "text": "Floating School in Bangladesh. Almost 80,000 children already have taken education [level IV] from here since 2002. This type of 25 floating boats are very active in Pabna, Natore and Sirajganj districts in 8 different rivers by SSS- Shidhulai Swanirvar Sangstha. /oscfetxmRx"}, {"text_idx": "#000018", "text": "Flosanta lernejo en Banglades\u0302o. C\u0302irkau\u0306 80 000 infanoj ricevis edukadon per ili ekde 2002. Ekzistas 25 tiaj boatoj \u2013 Shidhulai Swanirvar Sangstha \u2013 kiuj aktivas en la distriktoj Pabna, Natore kaj Sirajganj, sur 8 apartaj riveroj."}, {"text_idx": "#000021", "text": "Kelkaj BRAC-boatoj havas malgrandajn bibliotekojn, spacojn dedic\u0302itajn al scienco kaj tekkomputilojn [eo] kun aliro al Interreto, kaj kelkaj boatoj de Shidhulai Swanirvar Sangstha havas sunpanelojn, ebligante funkciadon dumnokte danke al la konservita energio, kaj frekventadon de la kursoj fare de lernantoj kiuj laboras."}, {"text_idx": "#000022", "text": "Great Idea: In flood prone Bangladesh Shidhulai Swanirvar Sangstha operates 54 floating schools and medical clinics while working with local communities to build floating farms. /VctJEKH80r"}, {"text_idx": "#000024", "text": "Bonega ideo: En inundeblaj areoj de Banglades\u0302o, Shidhulai Swanirvar Sangstha funkciigas 54 flosantajn lernejojn kaj medicinajn klinikojn, krom labori kun lokaj komunumoj por konstrui flosantajn bienojn."}, {"text_idx": "#000027", "text": "To overcome this, one local charity has decided to take the classrooms to the students in the form of schools on boats. This boat is one of 23 floating year-round schools in this part of #Bangladesh run by Shidhulai Swanirvar Sangstha, a local nonprofit group. /z6MO9smkfl"}, {"text_idx": "#000028", "text": "Banglades\u0302aj edukistoj alfrontas problemon. Ili devas ne nur alfronti multajn similajn malfacilaj\u0302ojn, kiujn alfrontas instruistoj en aliaj malric\u0302aj landoj \u2013 kiel bug\u0302etaj limigoj kaj malaktualaj lernolibroj \u2013 sed ili devas zorgi ankau\u0306 pri musonaj pluvoj. Inundoj estas tiel oftaj, ke lernantoj ofte ne povas iri al la lernejo."}, {"text_idx": "#000029", "text": "Por venki c\u0302i tion, loka bonfara organizaj\u0302o decidis alporti klasc\u0302ambrojn al lernantoj per boatlernejoj. C\u0302i tiu boato estas unu el la 23 flosantaj lernejoj funkciantaj dum la tuta jaro en c\u0302i tiu parto de Banglades\u0302o, administrata de Shidhulai Swanirvar Sangstha, loka neprofitcela organizaj\u0302o."}, {"text_idx": "#000031", "text": " kunpartigas artikolon pri boatlernejoj:"}, {"text_idx": "#000032", "text": "\u201cBRAC Boat Schools are the product of a simple yet powerful idea: if children living in isolated areas cannot go to school, then the school should go to them.\u201d @BRACworld transforms the lives of children in regions prone to flooding. Find out how! /Cd9FK4Dmo8"}, {"text_idx": "#000033", "text": "\u201cLa boatlernejoj de BRAC estas produkto de simpla, sed potenca ideo: se infanoj kiuj log\u0302as en izolitaj areoj ne sukcesas iri al la lernejo, la lernejo devus iri al ili\u201d. @BRACworld transformas la vivon de infanoj en inundeblaj regionoj. Vidu kiel!"}, {"text_idx": "#000037", "text": "Kiel banglades\u0302aj teolaboristoj povas travivi kun taga salajro de malpli ol du dolaroj?"}]